బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
సుమంత్ సినిమా షూటింగ్ పూర్తి.. వచ్చే నెల విడుదల
టారస్ సినీ కార్ప్ పతాకంపై ధీరజ్ బొగ్గరం, బీరం సుధాకర్‌రెడ్డి ‘సుబ్రహ్మణ్యపురం’ చిత్రాన్ని నిర్మిస్తున్నారు. సంతోష్ జాగర్లపూడి దర్శకత్వం వహిస్తున్నారు. ఈషా కథానాయికగా నటిస్తోంది.
Samayam Telugu | Updated:
Oct 8, 2018, 12:27PM IST
సుమంత్ సినిమా షూటింగ్ పూర్తి.. వచ్చే నెల విడుదల
‘మళ్ళీ రావా..’ సినిమాతో హీరో సుమంత్ మళ్లీ ఫాంలోకి వచ్చారు. ‘మళ్ళీ రావా..’ ఇచ్చిన జోష్‌తో ‘సుబ్రహ్మణ్యపురం’ అనే సినిమాను సుమంత్ మొదలుపెట్టారు. ఈ ఏడాది ఉగాది రోజున హైదరాబాద్‌లో లాంఛనంగా ప్రారంభమైన ఈ సినిమా విజయవంతంగా షూటింగ్‌ను పూర్తిచేసుకుంది. ఈ విషయాన్ని సుమంత్ స్వయంగా ట్విట్టర్ ద్వారా వెల్లడించారు. నవంబర్‌లో విడుదల ఉంటుందని కూడా పేర్కొన్నారు. టారస్ సినీ కార్ప్ పతాకంపై ధీరజ్ బొగ్గరం, బీరం సుధాకర్‌రెడ్డి ఈ చిత్రాన్ని నిర్మిస్తున్నారు. సంతోష్ జాగర్లపూడి దర్శకత్వం వహిస్తున్నారు. ఈషా కథానాయికగా నటిస్తోంది. ఇది సుమంత్‌కు 25వ చిత్రం కావడం విశేషం.
#Subrahmanyapuram #ShootDone. Coming this November! Expect the unexpected... https://t.co/oGbXojcAmm
&mdash; Sumanth (@iSumanth) 1538979132000
ఈ సినిమా గురించి గతంలో నిర్మాతలు మాట్లాడుతూ.. సహజసిద్ధమైన అంశాల మేళవింపుతో సాగే మిస్టరీ థ్రిల్లర్ ఇదని తెలిపారు. తర్వాత ఏం జరుగుతుందనే ఉత్కంఠ ప్రేక్షకులకు కలిగిస్తుందన్నారు. సుమంత్ పాత్ర చిత్రానికి హైలైట్‌గా నిలుస్తుందని చెప్పారు. ఇది సుమంత్ కెరీర్‌లో మరో వైవిధ్యమైన చిత్రంగా నిలిచిపోతుందనే నమ్మకం తమకు ఉందని వెల్లడించారు. కాగా.. హారర్, థ్రిల్లర్ చిత్రాల స్పెషలిస్ట్ శేఖర్‌చంద్ర ఈ సినిమాకు సంగీతం సమకూర్చారు. ఆర్.కె.ప్రతాప్ సినిమాటోగ్రఫీ అందించారు. కార్తీక్ శ్రీనివాస్ ఎడిటింగ్, లక్ష్మీసింధూ గ్రంధి కళా దర్శకత్వ బాధ్యతలు తీసుకున్నారు.